Ρωμανός (σφετεριστής)

Ο Ρωμανός (απεβ. το 470) ήταν Ρωμαίος σφετεριστής στη Δυτική Ρωμαϊκή Αυτοκρατορία, που επαναστάτησε ανεπιτυχώς εναντίον του Αυτοκράτορα Ανθέμιου το 470. Μετά εκτελέστηκε στη Ρώμη.

 Σταδιοδρομία 
Ο Ρωμανός ήταν Ρωμαίος συγκλητικός και πατρίκιος Mathisen, Anthemius; Jones, pg. 947, που είχε επιτύχει τον βαθμό τού μαγίστρου των αξιωμάτων κατά τις τελευταίες δεκαετίες της Δυτικής Ρωμαϊκής Αυτοκρατορίας.Jones, pg. 947 Ήταν γνωστός υποστηρικτής τού Ρικίμερος, τού μαγίστρου τού στρατού,Mathisen, Anthemius και αυτό τον έφερε σε σύγκρουση με τον Αυτοκράτορα Ανθέμιο, ο οποίος δυσπιστούσε και αντιπαθούσε τον Ρικίμερος.MacGeorge, pg. 246

Το 470 ο Ανθέμιος αρρώστησε βαριά και φημολογήθηκε ότι είχαν χρησιμοποιηθεί μάγια για να ταλαιπωρήσουν τον Αυτοκράτορα.MacGeorge, pg. 246; Mathisen, Anthemius Ο Ρικίμερος είδε την ευκαιρία να εγκαταστήσει έναν νέο αυτοκράτορα-μαριονέτα και άρχισε να θέτει τις βάσεις για την άνοδο του Ρωμανού στον αυτοκρατορικό θρόνο. Ωστόσο ο Ανθέμιος τελικά ανάρρωσε και κατηγόρησε αρκετούς υποστηρικτές του Ρικίμερος, ότι χρησιμοποίησαν μαγεία για να επιφέρουν τον θάνατό του, συμπεριλαμβανομένου τού Ρωμανού, τον οποίο επίσης κατηγόρησε ότι επιδίωκε να σφετεριστεί τον θρόνο του. Διέταξε τον αποκεφαλισμό τού συγκλητικού το 470, μία πράξη που ήλπιζε ότι θα εξασφάλιζε τον θρόνο του.

Στην πραγματικότητα, προκάλεσε το αντίθετο: ο Ρικίμερος έγινε έξαλλος για τον θάνατο τού Ρωμανού και ήταν το έναυσμα, που χρησιμοποίησε για να κινηθεί εναντίον τού Ανθέμιου, τον οποίο καθαίρεσε το 472 Mathisen, Anthemius; MacGeorge, pgs. 246-247.

 Πηγές 
 Mathisen, Ralph W., "Anthemius (12 Απριλίου 467 - 11 Ιουλίου 472 μ.Χ.)", De Imperatoribus Romanis, 1998
 Jones, AHM, Martindale, JR The Prosopography of the Later Roman Empire, Vol. II: AD395-527, Cambridge University Press, 1980
 MacGeorge, Penny, Late Roman Warlords, Oxford University Press, 2002

 Βιβλιογραφικές αναφορές 

Κατηγορία:Πατρίκιοι
Κατηγορία:Εκτελεσθέντες Αρχαίοι Ρωμαίοι
Κατηγορία:Ρωμαίοι σφετεριστές